สวัสดีครับคุณ ผมรบกวนสอบถามครับ เนื่องด้วยผมได้มีอะไรกับแฟน โดยก่อนมีอะไรกันแฟนผมได้ทำการออรัลให้ซักพักนึง หลังจากนั้นก็มีสอดใส่กันโดยใส่ถุงยางอนามัยปกติ แต่ระหว่างมีนั้นอวัยวะเพศเกิดอ่อนตัวลงจนทำให้ถุงยางหลุดไปคาอยู่บริเวณระหว่างปลายอวัยวะเพศและช่องคลอด เมื่อทราบว่าหลุดก็ดึงออก เอาถุงยางที่คาอยู่ออกแล้วก็หยุดมีเพศสัมพันธ์ทันทีครับ โดยที่ยังไม่เสร็จนะครับ อยากทราบว่าแบบนี้ฝ่ายหญิงมีโอกาสท้องมั้ยครับ
สวัสดีค่ะ การใส่ถุงยางอนามัยป้องกัน หากใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็มีน้อยมาก คือประมาณ 2% แต่หากใช้ไม่ถูกต้อง รวมถึงการที่อวัยวะเพศมีการอ่อนตัวลงก่อนที่จะดึงถุงยางออก ทำให้ถุงยางหลุดคาช่องคลอด โอกาสในการตั้งครรภ์ก็จะมีมากขึ้น อย่างไรก็ตาม หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไปค่ะ